Návrh opravného rozpočtu (ďalej len „NOR“) č. 4 na rok 2017 je pripojený k návrhu na mobilizáciu prostriedkov vo výške 1 196 797 579 EUR z Fondu solidarity Európskej únie (ďalej len „FSEÚ“) a jeho cieľom je poskytnúť pomoc Taliansku v nadväznosti na sériu zemetrasení, ktoré v období od augusta 2016 do januára 2017 postihli regióny Abruzzo, Lazio, Marche a Umbria.

–Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä s jej článkom 106a,

So zreteľom na

V NOR č. 4/2017 sa navrhuje zahrnúť 1 166 797 579 EUR do všeobecného rozpočtu na rok 2017 vo viazaných a platobných rozpočtových prostriedkoch na pokrytie rozpočtových potrieb tejto mobilizácie, a to po odrátaní zálohy, ktorá už bola vyplatená v roku 2016 (30 000 000 EUR).

2.Financovanie z pridelených rozpočtových prostriedkov FSEÚ na roky 2016, 2017 a 2018

Celková suma disponibilná na mobilizáciu FSEÚ na začiatku roku 2017 bola 1 115 121 612 EUR, pričom išlo o sumu 563 081 210 EUR (t. j. 500 000 000 EUR v cenách roku 2011) pridelenú na rok 2017 v súlade s článkom 10 ods. 1 nariadenia o viacročnom finančnom rámci (ďalej len „nariadenie o VFR“) doplnenú o celú sumu pridelených prostriedkov na rok 2016 vo výške 552 040 402 EUR (t. j. 500 000 000 EUR v cenách roku 2011), ktorá zostala nevyužitá a bola prenesená do nasledujúceho roka v súlade s článkom 10 ods. 2 nariadenia o VFR.

Suma, ktorá sa môže v tejto fáze roka 2017 mobilizovať, dosahuje 902 826 499 EUR. Zodpovedá celkovej sume disponibilnej na mobilizáciu FSEÚ na začiatku roku 2017 (1 115 121 612 EUR), od ktorej sa odpočítala predchádzajúca mobilizovaná suma (71 524 810 EUR) a suma 140 770 303 EUR zadržaná na účely splnenia povinnosti ponechať 25 % prostriedkov pridelených na rok 2017 k dispozícii do 1. októbra 2017, ako sa stanovuje v článku 10 ods. 1 nariadenia o VFR.

Táto suma nepostačuje na pokrytie prostriedkov mobilizovaných z FSEÚ v prospech Talianska v plnej výške. Komisia sa však domnieva, že sú splnené podmienky článku 10 ods. 2 nariadenia o VFR, a navrhuje preto pokryť chýbajúce prostriedky vo výške 293 971 080 EUR (1 196 797 579 EUR mínus 902 826 499 EUR v rámci rozpočtových prostriedkov pridelených na rok 2017) z ročnej sumy, ktorá je k dispozícii na rok 2018.

3.Rozpočtové prostriedky požadované v rozpočte na rok 2017

Vzhľadom na sumu 30 000 000 EUR, ktorá už bola pre tento prípad FSEÚ vyplatená ako zálohová platba z rozpočtu na rok 2016, navrhuje Komisia opraviť rozpočet na rok 2017 zvýšením prostriedkov v rámci rozpočtového článku 13 06 01 „Pomoc členským štátom v prípade veľkej prírodnej katastrofy so závažnými dôsledkami na životné podmienky, prírodné prostredie alebo hospodárstvo“ o 1 166 797 579 EUR vo viazaných aj v platobných rozpočtových prostriedkoch.

Vzhľadom na úroveň priebežných platieb pred uzávierkou Komisia navrhuje úplné prerozdelenie potrebných platobných rozpočtových prostriedkov pre tento prípad FSEÚ v rámci rozpočtu na rok 2017 a doplnenie zápornej rezervy zmobilizovanej v opravnom rozpočte č. 1/2017 (70 402 434 EUR) z rozpočtových riadkov pre niektoré programy štrukturálnych fondov na obdobie 2007 –2013.



Rozpočtové riadky, ktorých zmena sa v súvislosti s týmito prípadmi FSEÚ navrhuje, sú uvedené nižšie:

Sumy v EUR Rozpočtový riadok Názov Viazané rozpočtové prostriedky Platobné rozpočtové prostriedky 13 03 16 Dokončenie Európskeho fondu regionálneho rozvoja (EFRR) — Konvergencia –915 477 000 13 03 18 Dokončenie Európskeho fondu regionálneho rozvoja (EFRR) — Regionálna konkurencieschopnosť a zamestnanosť 0 –23 165 000 13 03 19 Dokončenie Európskeho fondu regionálneho rozvoja (EFRR) — Európska územná spolupráca 0 –42 508 000 13 04 02 Dokončenie Kohézneho fondu (2007 až 2013) 0 –256 050 013 13 06 01 Pomoc členským štátom v prípade veľkej prírodnej katastrofy so závažnými dôsledkami na životné podmienky, prírodné prostredie alebo hospodárstvo 1 166 797 579 1 166 797 579 40 03 01 Záporná rezerva 0 70 402 434 Spolu 1 166 797 579 0





4.Súhrnná tabuľka podľa okruhov VFR